A Day at the Races av Queen

A Day at the Races er det femte studioalbumet til den britiske rockegruppa Queen, gjeve ut i desember 1976. Det var det første albumet bandet produserte heilt på eiga hand, og det første utan produsenten Roy Thomas Baker. Det vart spelt inn i Sarm East i The Manor og Wessex Studios i England med Mike Stone som lydteknikar. Tittelen på albumet var som det førre albumet, A Night at the Opera, henta frå ein film av Marx Brothers.Roger Taylor interview on Supersonic Saturday Scene in 1976

Albumet nådde toppen av albumlista i Storbritannia, Japan og Nederland. Det nådde femteplassen på Billboard 200 i USA og var det femte albumet deira som selde til gullplate i USA, og sidan platina.

A Day at the Races vart i 2006 kåra til det 67. beste albumet gjennom tidene av sjåarane til BBC.

Mottaking og ettermæle

The Washington Post skildra A Day at the Races som «ei klok blanding av heavy metal-låtar og nesten opera-aktige sentimentale kjærleikslåtar med innslag av klassisk musikk.»Washington Post review (archived at queenarchives.com) Winnipeg Free Press skreiv «Races stadfestar stillinga til Queen som det beste av den tredje bølgja av engelske rockegrupper.»Winnipeg Free Press review (archived at queenarchives.com) Circus gav albumet middels kritikk og skreiv «Med A Day at the Races har dei gått heilt bort frå kunstrocken. Dei er toskete no. Og makelaust skamlause.»Circus review (archived at queenarchives) Dave Marsh skreiv i Rolling Stone og var meir kritisk. Han skreiv at Freddie Mercury hadde ei «så vidt brukbar popstemme». Han meinte at Queen var det minst eksperimentelle av dåtidas rockegrupper og skulda dei for å ha «uforskamma kommersielle aspirasjonar».

I ei seinare melding skreiv AllMusic-redaktøren Stephen Thomas Erlewine at «Tie Your Mother Down» and «Somebody to Love», i lag med balladen «You Take My Breath Away», var dei beste spora på albumet og sa at albumet markerte eit punkt der Queen «gjekk inn i ein ny fase, der dei er verdserobrande titanar i staden for underdogs på veg oppover». Magasinet Q skreiv at «breidda i ambisjonane deira er imponerande som alltid, og det same er songar som May sin 'Tie Your Mother Down' og Mercury sine 'Somebody To Love' og 'Good Old-Fashioned Lover Boy'." Ben Sisario, skreiv i The Rolling Stone Album Guide (2004) at albumet «var litt for føreseieleg» og kalla det «ein rask oppfølgjar til Opera." Aj Ramirez skreiv for PopMatters og skildra albumet som «eit skritt attende» og «eit bra, men ikkje enormt bra album», medan han meinte at bandet «no hadde ei stødig hand om mekanikken i pop-låtskrivinga», som hadde gjeve dei fleire singlar enn på tidlegare album.

I ei nasjonal undersøking av BBC i 2006 vart A Day at the Races stemnt til det 67. beste albumet gjennom tidene.Top 100 Albums. BBC Radio 2. Broadcast 28. august 2006. Archived at rocklistmusic.co.uk Same året ønskte Guinness og NME å funne dei 100 beste albuma gjennom tidene, og A Day at the Races hamna på 87. plassen.Guinness poll Det var òg med på lista til Classic Rock og Metal Hammer over dei 200 beste albuma frå 1970-åra, der det var oppført som eit av dei 20 beste albuma frå 1976.Classic Rock/Metal Hammer, «The 200 Greatest Albums of the 70s», March 2006 Out rangerte det på 20. plassen på ei liste der dei spurte meir enn «100 skodespelarar, komikarar, musikarar, forfattarar, kritikarar, kunstnarar, plateselskapsfolk og DJar om å lage ei liste over 10 album som hadde gjort størst inntrykk på dei i livet».Out: «"The 100 Greatest, Gayest Albums"

Singlar
I Storbritannia vart den første singelen som kom ut «Somebody to Love» den 12. november 1976 (EMI 2565), og denne nådde andreplassen på singellista der. «Tie Your Mother Down» følgde den 4. mars 1977 (EMI 2593), og nådde 31. plassen, medan «Good Old Fashioned Lover Boy» kom 20. mai 1977, og nådde 17. plassen. I USA kom «Somebody to Love» ut den 10. desember 1976 og nådde 13. plassen. Han vart etterfølgd av «Tie Your Mother Down» (Elektra E45385) i mars 1977, som nådde 49. plassen. Begge desse vart gjevne ut i Japan, i tillegg til «Teo Torriatte» som berre kom ut i Japan.

Innhald

Songinformasjon

Tie Your Mother Down

«Tie Your Mother Down» vart skriven på Tenerife, då May arbeidde på doktorgraden sin i astronomi tidleg i 1968.A Day At The Races Queen Online. Henta 21. juni 2016 Han skreiv songen på spansk gitar og tenkte han skulle endre tittelen og refrenget seinare, men Mercury likte han som han var.

Songen kjem etter eit gitarparti i fleire lag som minner om songen «White Man», så eit eitt minutt lang instrumental-intro, som i røynda er ein reprise av slutten på «Teo Torriatte»: dette var meint å skape ein sirkel på albumet. Hovuddelen av songen er skildra som tung bluesrock, med aggressiv vokal av songaren Mercury og ein slidegitarsolo av May, som òg song det meste av korvokalen.

Det vart laga ein musikkvideo til songen, regissert av Bruce Gowers, basert på eit flimklipp frå Nassau Coliseum i Long Island i New York i februar 1977 under arenaturneen til bandet i USA.1977 A Day At The Races North American Tour Ultimate Queen. Henta 10. juni 2016 Etter utgjevinga i 1976, vart songen spelt på alle Queen-turneane sidan.Queen on tour Queen Concerts. Henta 10. juni 2016

You Take My Breath Away
«You Take My Breath Away» vart skriven av Mercury og all vokal og piano vart gjort av han. Han framførte songen aleine i Hyde Park før han spelte songen inn i studio. Det er eit vokalt mellomspel mellom denne songen og den neste som byrjar med ei bølgje av vokal (som repeterer orda «take my breath») skapt av delay-effekt i revers.

Long Away

«Long Away» vart skriven og sungen av May. Han spelte på ein Burns Double Six 12-strengselektrisk gitar for rytmegitaren, i staden for sin Red Special. May hadde ønska å bruke ein Rickenbacker fordi han beundra John Lennon, men likte ikkje så godt gitaren på grunn av den tynne halsen. Singelen vart gjeven ut i USA, Canada, og New Zealand, men han gjekk ikkje inn på salslistene noko stad.

The Millionaire Waltz
«The Millionaire Waltz» vart skriven av Mercury om John Reid (manageren til Queen og Elton John på den tida). Songen går i fleire toneartar og skiftar takt, på liknande vis som «Bohemian Rhapsody», og nyttar brå arrangementendringar, der May spelar gitar som er spelt inn lag på lag. Her kan ein òg høyre John Deacon sin tydlege bass, som dominerer dei første to minutta av songen, då det er berre Deacon og Mercury (på piano) som spelar.

Kring to minuttar ut i songen endrar han karakter frå 3/4 vals til 4/4 hardrock. Etter eit halvt minutt går songen attende til 3/4 takt med ein gitarsolo av May.

You and I
«You and I» er ein song av John Deacon. Songen er hovudsakleg driven av piano med Deacon på akustisk gitar. Songen vart aldri framført på konsert. Han vart gjeven ut som B-sida til «Tie Your Mother Down».

Somebody to Love

«Somebody to Love» er hitsingelen frå albumet. Han er skriven av Mercury og var inspirert av gospel, særleg stilen til Aretha Franklin. Mercury, May og Taylor la på spor på spor med stemmer for å skape eit 100-stemmer stort gospelkor.

Som «Bohemian Rhapsody», den store hitten på det førre Queen-albumet, har denne songen eit komplisert vokalarrangement, denne gongen basert på eit gospelkorarrangement. Teksten, særleg kombinert med gospelstilen, skapar ein song om tru, desperasjon og sjelegransking. Songaren trekk i tvil både mangel på kjærleik i livet sitt og om Gud finst.

Gitaren er òg spelt inn med intrikate harmoniar og ein solo av May.Queen: Somebody to Love Allmusic. Henta 14. juni 2016 Songen nådde andreplassen på den britiske singellista (eter «Under the Moon of Love» - Showaddywaddy) og 13. plassen på den amerikanske singellista.Whitburn, Joel (2006). The Billboard Book of Top 40 Hits. Billboard BooksRoberts, David (2006). British Hit Singles & Albums. London: Guinness rekordbok Limited

White Man
«White Man» var skriven av May om lidinga som europeiske immigrantar påførte indianarar i USA. Songen var fokuset for ein vokalsolo av Mercury  under A Day at the Races-turneen. Songen er ein av dei tyngste songane til Queen både musikalsk og tematisk.

Good Old-Fashioned Lover Boy

«Good Old-Fashioned Lover Boy» vart skriven av Mercury. Han starta med piano og vokal av Mercury, og held så fram med bass og trommer i starten av refrenget. Mellomspelet er sunge av Mercury og Mike Stone.

Songen vart ein gong framført på Top of the Pops i juni 1977, der Roger Taylor song Stone sin del. Songen vart spelt mykje på A Day at the Races-turneen og News of the World-turneen.Queen live on tour: A Day At The Races: Setlist Queen Concerts. Henta 10. juni 2016Queen live on tour: News Of The World: Setlist Queen Concerts. Henta 10. juni 2016

Drowse
«Drowse» var ein song av Roger Taylor i 6/8 der han sjølv spelar rytmegitar, paukar og syng. May spelte slidegitar.

Teo Torriatte (Let Us Cling Together)

«Teo Torriatte (Let Us Cling Together)» var May si hyllest til japanske fans. Han vart framført i Tokyo under Jazz-turneen i 1979 og igjen då bandet spelte i Japan i 1981 og 1982.

Songen har to refreng sungen på japansk.

 Medverkande 
Freddie Mercury - solo- og korvokal, piano
Brian May - elektrisk-, slide og akustisk gitar, korvokal, solovokal på «Long Away», plastikkpiano og Pumpeorgel på «Teo Torriatte (Let Us Cling Together)»
Roger Taylor - trommer, perkusjon, korvokal, pauker, solovokal og rytmegitar på «Drowse», gong på «Tie Your Mother Down»
John Deacon - bassgitar, akustisk gitar på «You and I»

Andre medverkande
Mike Stone - vokal på «Good Old-Fashioned Lover Boy»

Salstrofé

 Lister 

Vekeslister
Liste (1976–77)PlasseringAustralian Kent Music Report Albums Chart8Austerrike8Canada Library and Archives Canada.  Henta 2012-04-014Nederland1Japan1New Zealand11Noreg3Sverige8UK Albums Chart1U.S. Billboard 200 5West German Media Control Albums Chart10

Årslister
Chart (1977)PlasseringAustralia45Canada38Japan24UK Albums Chart45

Kjelder

Denne artikkelen bygger på «A Day at the Races (album)» frå ,  den 22. juni 2016.  


Bakgrunnsstoff
 Queen official website: Diskografi: A Day at the Races: includes lyrics of all non-bonus tracks.

Kategori:Queen-album
Kategori:Musikkalbum frå 1976
Kategori:Elektra Records-album
Kategori:Parlophone-album
Kategori:Hollywood Records-album
Kategori:Britiske hardrockalbum
Kategori:Nummer-ein-album i Nederland
Kategori:Nummer-ein-album i Japan
Kategori:Nummer-ein-album i Storbritannia